Bligo iku ditandur ana ing pakêbonan, rumambat ing wit-witan, panandure ing môngsa labuh kapat, kêna kinêla utawa kinluwa, yèn bôngsa Cina ginawe cêngkuwèh. Bligo wêton Samarang ditandur ana ing Surakarta ora kêna dirambatake ing wit-witan, nalosor ana ing lêmah bae, awit wohe gêdhene sadandang ginawa wong siji mèyèk-mèyèk, sing ngayoni nandur Jayakartika kawula dalêm magang ing kapatihan, omah ing kampukampung.